CELEX: 52012PC0383
Language: hu
Date: 2012-07-11
Title: Javaslat A TANÁCS RENDELETE a 44/2012/EU rendeletnek a grönlandi vizekre vonatkozó kapelánhalászati lehetőségek tekintetében történő módosításáról

|
			
		
		
		52012PC0383
		
			Javaslat A TANÁCS RENDELETE a 44/2012/EU rendeletnek a grönlandi vizekre vonatkozó kapelánhalászati lehetőségek tekintetében történő módosításáról /* COM/2012/0383 final - 2012/0187 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A 44/2012/EU tanácsi rendelet[1] meghatározza a 2012. évre az
uniós vizek vonatkozásában, valamint a nemzetközi tárgyalások vagy
megállapodások hatálya alá tartozó bizonyos halállományok és
halállománycsoportok tekintetében az uniós hajók számára egyes nem uniós
vizeken rendelkezésre álló halászati lehetőségeket. A halászati
lehetőségeket érvényességük ideje alatt általában többször is módosítják.
2.           KONZULTÁCIÓ AZ ÉRDEKELTEKKEL;
HATÁSVIZSGÁLAT
Tárgytalan.
3.           A JAVASLAT JOGI ELEMEI
A javaslat értelmében a fenti rendelet az
alábbiak szerint módosul:
A grönlandi vizekben élő kapelán
A 44/2012/EU tanácsi rendelet 5. cikkének (3)
bekezdése szerint a Bizottság meghatározza az ICES V és XIV övezet grönlandi
vizei tekintetében rendelkezésére álló uniós kapelánkvótát. Az említett cikk
értelmében, a Grönland által megállapított kvótakiosztás alapján, valamint az
egyrészről az Európai Közösség, másrészről Dánia kormánya és Grönland
helyi kormánya közötti halászati partnerségi megállapodással és az ahhoz
csatolt jegyzőkönyvvel összhangban az Unió az ICES V és XIV övezet
grönlandi vizein a kapelán teljes kifogható mennyiségének (TAC) 7,7 %-ában
részesül. A Bizottság azt az információt kapta a grönlandi hatóságoktól, hogy a
jegyzőkönyvben rögzített aránynak megfelelően Grönland p. m. tonnát biztosít az Uniónak, amely
mennyiséget 2013. április 30-ig kell lehalászni.
A 44/2012/EU rendelet 2012. január 17-i
elfogadásakor a Bizottság az V és XIV övezet grönlandi vizeiből kifogott
kapelánnal kapcsolatban nyilatkozatot tett: vállalta, hogy a tagállamokkal
tárgyalásokba kezd arról a lehetőségről, hogy az EU és Grönland
közötti, a fentiekben említett halászati partnerségi megállapodás és az ahhoz
csatolt jegyzőkönyv keretében a tagállamok között szétossza a Grönland
által felajánlott kapelánkvótát.
Tekintettel arra, hogy a Grönlanddal kötött
halászati partnerségi megállapodás keretében 2004 és 2010 között nem került sor
célzott kapelánhalászatra, továbbá hogy a szétosztatlan uniós halászati kvótát
2011-ben csupán Dánia használta, a Bizottság azt javasolja, hogy a kvóta
tagállamok közötti szétosztásának alapjául az 1998 és 2003 közötti időszak
szolgáljon referenciaként. 
Végezetül, figyelembe véve a 2012-re
vonatkozóan az Európai Unió és Norvégia között lezajlott éves halászati
konzultációt és különösen az Unió azon vállalását, hogy Norvégia számára a
szokásos kapelánmennyiség felett még 20 000 tonnás mennyiséget biztosít,
az említett mennyiséget helyénvaló a p. m.
mennyiségű uniós kvótából biztosítani, amint a kapelán halászható lesz a
grönlandi vizeken.
2012/0187 (NLE)
Javaslat
A TANÁCS RENDELETE
a 44/2012/EU rendeletnek a grönlandi vizekre
vonatkozó kapelánhalászati lehetőségek tekintetében történő
módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (3)
bekezdésére,
tekintettel az Európai Bizottság javaslatára[2],
mivel:
(1)       Az egyrészről az Európai
Közösség, másrészről Dánia kormánya és Grönland helyi kormánya közötti
halászati partnerségi megállapodás[3] és az ahhoz csatolt
jegyzőkönyv[4] úgy rendelkezik, hogy az
Unió az ICES V és XIV övezet grönlandi vizein a kapelán teljes kifogható
mennyiségének (TAC) 7,7 %-ában részesül.
(2)       A 44/2012/EU tanácsi rendelet[5] a 2012. január 1. és április
30. közötti időszakra ideiglenes uniós kapelánhalászati kvótát határozott
meg az említett grönlandi vizekre vonatkozóan, anélkül, hogy egyéni tagállami
kvótákat állapított volna meg. 
(3)       [...]-án/-én az Unió azt az információt kapta a grönlandi hatóságoktól,
hogy a 2012. január 1. és 2013. április 30. közötti időszakra az ICES V és
XIV alterület grönlandi vizei vonatkozásában a kapelán teljes kifogható
mennyiségét [...] tonnában állapították
meg. A szóban forgó időszakra a vonatkozó uniós kvótát ezért indokolt p. m. tonnában megállapítani.
(4)       Az Unió és Norvégia közötti
éves halászati konzultációk keretében az Unió vállalta, hogy az ICES V és XIV
övezet grönlandi vizei vonatkozásában 2012-re 20 000 tonnás
kiegészítő mennyiséget biztosít Norvégiának. A szóban forgó mennyiséget
helyénvaló az említett vizek tekintetében a rendelkezésére álló uniós kvótából
biztosítani. 
(5)       Ezenkívül helyénvaló az uniós
kvótát szétosztani a tagállamok között. Tekintettel arra, hogy a Grönlanddal
kötött halászati partnerségi megállapodás keretében az uniós hajók 2004 és 2010
között nem folytattak kapelánhalászati tevékenységeket, továbbá hogy 2011-ben
csupán egy tagállam használta a szétosztatlan uniós kvótát, indokolt
előírni, hogy a kvóta tagállamok közötti szétosztásának alapjául az 1998
és 2003 közötti időszak szolgáljon referenciaként.
(6)       Az uniós kvóta tagállamok
közötti szétosztása kívül esik a Bizottságra a 44/2012/EU rendelet 5. cikkének
(3) bekezdése értelmében ruházott végrehajtási hatáskörön. Annak érdekében,
hogy elkerülhető legyen a rendelkezéseknek a bizottsági és tanácsi jogi
aktusok közötti szétforgácsolódása, e rendeletnek meg kell állapítani mind az
uniós kvótát, mind annak a tagállamok közötti szétosztását. 
(7)       Indokolt előírni, hogy a
kapelánra vonatkozóan e rendelettel előírt fogási korlátozások 2012. május
1-jével lépjenek hatályba. E visszamenőleges hatályú alkalmazás nem sérti
a jogbiztonság és a jogszerű elvárások védelmének elvét, mivel az érintett
halászati lehetőségeket még nem merítették ki. Mivel a fogási korlátozások
befolyásolják az érintett flották gazdasági tevékenységeit és az uniós hajók
halászati idényének tervezhetőségét, ennek a rendeletnek a kihirdetését
követően azonnal indokolt hatályba lépnie.
(8)       A 44/2012/EU rendeletet ennek
megfelelően módosítani kell, 
ELFOGADTA EZT A RENDELETET:
1. cikk
A 44/2012/EU rendelet módosítása
A 44/2012/EU rendelet IB. melléklete e
rendelet mellékletének megfelelően módosul.
2. cikk
Hatálybalépés
Ez a rendelet az Európai Unió Hivatalos
Lapjában való kihirdetését követő napon lép hatályba.
Ezt a rendeletet 2012. május 1-jétől kell
alkalmazni.
Ez a rendelet teljes egészében kötelező
és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET 
A 44/2012/EU rendelet IB. mellékletében az V
és a XIV övezet grönlandi vizei tekintetében a kapelánra vonatkozó bejegyzés
helyébe a következő szöveg lép:
 „Faj: || Kapelán Mallotus villosus || Övezet: || Az V és XIV övezet grönlandi vizei (CAP/514GRN) 
 Dánia || p. m. ||   ||   
 Egyesült Királyság || p. m. ||   
 Svédország || p. m. ||   
 Németország || p. m. ||   
 Minden tagállam || p. m. || (1) (2) 
 Európai Unió || p. m. || (3) (4) ||   
 TAC || Nem releváns ||   ||   
   (1) Kivéve azokat a tagállamokat, amelyek az uniós kvóta több mint 10 %-ával rendelkeznek. (2) A kvótával rendelkező tagállamok a „Minden tagállam” megjelölésű kvótát csak akkor vehetik igénybe, ha saját kvótájukat már kimerítették. (3) Ebből 20 000 tonnát Norvégiának osztottak ki. (4) E rendelet 1. cikke (2) bekezdésének a) pontjától eltérve 2013. április 30-ig halászható le.”   
[1]               A Tanács 44/2012/EU rendelete (2012. január 17.) az
uniós vizek vonatkozásában, valamint a nemzetközi tárgyalások vagy
megállapodások hatálya alá tartozó bizonyos halállományok és
halállománycsoportok tekintetében az uniós hajók számára egyes nem uniós
vizeken rendelkezésre álló halászati lehetőségeknek a 2012. évre
történő meghatározásáról (HL L 25., 2012.1.27., 55–147. o.)
[2]               [HL-hivatkozás]
[3]               HL L 172., 2007.6.30., 4. o.
[4]               HL L 172., 2007.6.30., 9. o.
[5]               HL L 25., 2012.1.27., 55. o.